**ΜΕΛΕΤΕΣ ΠΕΡΙΠΤΩΣΗΣ ΓΙΑ ΣΥΖΗΤΗΣΗ**

1. Πρόκειται να μετρήσετε τις σφύξεις ασθενούς που έχει πολλαπλούς εμέτους και διάρροιες. Ποιές ειδικές προφυλάξεις θα λάβετε;
2. Δυο μέρες μετά την τοποθέτηση ουροκαθετήρα σε ασθενή κατ’ οίκον, ο ασθενής εμφανίζει θολά ούρα, χαμηλή πυρετική κίνηση και παραπονιέται για άλγος κάτω κοιλίας. Ο νοσηλευτής υποψιάζεται ουρολοίμωξη. Η λοίμωξη αυτή είναι: Νοσοκομειακή σχετιζόμενη με τη Νοσηλεία, Ιογενής ή Μυκητιασική; Τεκμηριώστε την απάντησή σας.
3. Ποια είναι τα ζωτικά σημεία; Σε ποια σημεία του κάτω άκρου μπορούμε να ψηλαφίσουμε τις σφύξεις; Ποιοι παράγοντες επηρεάζουν την αρτηριακή πίεση;
4. Αναφέρατε συστηματικά σφάλματα που μπορούν να επηρεάσουν το αποτέλεσμα της μέτρησης της αρτηριακής πίεσης.
5. Ένας νοσηλευτής ετοιμάζεται να εφαρμόσει εξέταση του θώρακα ενός ασθενούς. Ποια είναι η σωστή σειρά των τεχνικών για την εξέταση αυτή;
6. Τι περιλαμβάνει η καλή στοματική υγιεινή ασθενούς που βρίσκεται σε κωματώδη κατάσταση;
7. Ιατρική οδηγία αναφέρει: «Χορήγηση Medrol 75mg». Η ετικέτα του φιαλιδίου αναφέρει Medrol 125mg / 2 ml. Πόσα ml θα χορηγηθούν στον ασθενή;
8. Τι γνωρίζετε για τη διαδερμική χορήγηση φαρμάκων;
9. Έστω ότι πρέπει να χορηγήσετε στον ασθενή 1 lt φυσιολογικού ορού, το οποίο θα εμπλουτίσετε με μια (1) αμπούλα Νa και μια (1) αμπούλα K εντός 24 ωρών με συσκευή μικροσταγόνων. Καταχωρήστε τη συνταγή στην καρτέλα ου ασθενούς σημειώνοντας και τη ροή διαλύματος.
10. Ποιες είναι οι συνήθεις θέσεις φλεβικής παρακέντησης στο αντιβράχιο, στο βραχίονα και στην άκρα χείρα.
11. Η ανάγκη χρήσης του ουροδοχείου κάθε 30 έως 60 λεπτά έχει εξουθενώσει τον 85χρονο ασθενή. Ωστόσο, ουρεί 15-30 ml κάθε φορά. Είναι ο περιπεϊκός καθετήρας η κατάλληλη λύση για τον ασθενή αυτόν;
12. Παρατηρείτε έναν συνάδελφό σας ο οποίος εκτελεί καταιονισμό ενός τραύματος χρησιμοποιώντας σύριγγα των 30 ml με βελόνα 18 G. Θεωρείτε ότι η τεχνική είναι σωστή ή λανθασμένη; Τεκμηριώστε την απάντησή σας.